Αριθ. C 248/10 Επίσημη Εφημερίδα των Ευρωπαϊκών Κοινοτήτων 29. 9. 89 
Πρόταση κανονισμού (ΕΟΚ) του Συμβουλίου περί εφαρμογής του άρθρου 85 παράγραφος 3 της συν­
θήκης σε ορισμένες κατηγορίες συμφωνιών και εναρμονισμένων πρακτικών στον τομέα των εναέριων 
μεταφορών 
COM(89) 417 τελικό 
(Υποβληθείσα από την Επιτροπή στις 8 Σεπτεμβρίου 1989) 
(89/C 248/07) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 87, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι ο κανονισμός (ΕΟΚ) αριθ. 3975/87 του Συμβουλίου ('), 
όπως τροποποιήθηκε από τον κανονισμό αριθ. ... (2), 
θεσπίζει τη διαδικασία για την εφαρμογή των κανόνων 
ανταγωνισμού σε επιχειρήσεις στον τομέα των αεροπορικών 
μεταφορών 
ότι το άρθρο 85 παράγραφος 1 της συνθήκης μπορεί να 
κηρυχθεί ανεφάρμοστο σε ορισμένες κατηγορίες συμφω­
νιών, αποφάσεων και εναρμονισμένων πρακτικών που πλη­
ρούν τους όρους που περιέχονται στην παράγραφο 3 του εν 
λόγω άρθρου' 
ότι κοινές διατάξεις για την εφαρμογή του άρθρου 85 παρά­
γραφος 3 της συνθήκης πρέπει να θεσπισθούν με κανο­
νισμό βάσει του άρθρου 87" ότι σύμφωνα με το άρθρο 87 
παράγραφος 2 στοιχείο 6) ο κανονισμός αυτός πρέπει να 
θεσπίζει λεπτομερείς κανόνες για την εφαρμογή του άρθρου 
85 παράγραφος 3 λαμβάνοντας υπόψη την ανάγκη εξασφά­
λισης πραγματικής επιτήρησης, αφενός, και για να απλοποι­
ηθεί στο μεγαλύτερο δυνατό βαθμό ο διοικητικός έλεγχος, 
αφετέρου • ότι σύμφωνα με το άρθρο 87 παράγραφος 2 στοι­
χείο δ), ο κανονισμός αυτός πρέπει να οριοθετήσει τα καθή­
κοντα της Επιτροπής και του Δικαστηρίου· 
ότι οι διεθνείς εναέριες μεταφορές μεταξύ της Κοινότητας 
και τρίτων χωρών διέπονται επί του παρόντος από πλέγμα 
διεθνών και διμερών συμφωνιών μεταξύ των κρατών μελών 
και των τρίτων χωρών ότι πολλές από τις συμφωνίες αυτές 
ενθαρρύνουν ή επιτρέπουν στους αερομεταφορείς να συνερ­
γάζονται σε θέματα εμπορικής σημασίας* ότι τηρώντας τις 
συμφωνίες αυτές, οι αερομεταφορείς δεν πρέπει να παραβιά­
ζουν τους κανόνες περί ανταγωνισμού της συνθήκης, οι 
οποίοι εφαρμόζονται πλήρως σε όλες τις δραστηριότητες 
εναέριας μεταφοράς στο πλαίσιο του κοινοτικού δικαίου' 
ότι η εφαρμογή των κανόνων ανταγωνισμού πρέπει, 
ωστόσο, να λαμβάνει υπόψη τις υποχρεώσεις βάσει των 
ισχυουσών διεθνών συμφωνιών και την επιθυμία διακανονι­
σμού των διεθνών διαφορών με διαβουλεύσεις και διαπραγ­
ματεύσεις' ότι οι αερομεταφορείς πρέπει να έχουν τη δυνα-
(') ΕΕ αριθ. L 374 της 31. 12. 1987, σ. 1. 
(2) Βλέπε σελίδα 7 της παρούσας Επίσημης Εφημερίδας. τότητα να ασκούν τις δραστηριότητες τους μέσα σε πλαίσιο 
που διασφαλίζει εύλογο βαθμό ασφάλειας όσον αφορά τους 
κανόνες ανταγωνισμού' 
ότι η Επιτροπή πρέπει, ως εκ τούτου, να κηρύξει με την 
έκδοση κανονισμού, ανεφάρμοστες τις διατάξεις του 
άρθρου 85 παράγραφος 1 για ορισμένες κατηγορίες συμφω­
νιών μεταξύ επιχειρήσεων, αποφάσεων ενώσεων επιχειρή­
σεων και εναρμονισμένων πρακτικών 
ότι ειδικότερα, είναι επιθυμητό, να χορηγηθούν απαλλαγές 
κατά κατηγορίες σε ορισμένες κατηγορίες συμφωνιών, απο­
φάσεων και εναρμονισμένων πρακτικών ότι η Επιτροπή, σε 
στενή συνεργασία με τα κράτη μέλη, πρέπει να ορίζει επα­
κριβώς το πεδίο των απαλλαγών αυτών και τους συναφείς 
με αυτές όρους' 
ότι δεν είναι δυνατόν να υπάρξει απαλλαγή άν οι όροι που 
προβλέπονται στο άρθρο 85 παράγραφος 3 δεν πληρούνται* 
ότι η Επιτροπή πρέπει, ως εκ τούτου, να έχει την εξουσία να 
λαμβάνει τα κατάλληλα μέτρα όταν μια συμφωνία αποδει­
κνύεται ότι έχει αποτελέσματα ασυμβίβαστα προς το άρθρο 
85 παράγραφος 3' ότι η Επιτροπή πρέπει, κατά συνέπεια, να 
είναι σε θέση πρώτα να απευθύνει συστάσεις προς τα μέρη 
και στη συνέχεια, να λαμβάνει αποφάσεις* 
ότι ο παρών κανονισμός δεν προδικάζει την εφαρμογή του 
άρθρου 90 της συνθήκης, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο παρών κανονισμός εφαρμόζεται στις διεθνείς εναέριες 
μεταφορές μεταξύ της Κοινότητας και τρίτων χωρών. 
Άρθρο 2 
1. Με την επιφύλαξη της εφαρμογής του κανονισμού 
(ΕΟΚ) αριθ. 3975/87 και σύμφωνα με το άρθρο 85 παρά­
γραφος 3 της συνθήκης, η Επιτροπή μπορεί με την έκδοση 
κανονισμού, να κηρύξει ανεφάρμοστο το άρθρο 85 παρά­
γραφος 1 για ορισμένες κατηγορίες συμφωνιών μεταξύ επι­
χειρήσεων, αποφάσεων, ενώσεων επιχειρήσεων και εναρμο­
νισμένων πρακτικών ως προς διεθνή αεροπορικά δρομο­
λόγια που εκτελούνται μεταξύ της Κοινότητας και μιας ή 
περισσοτέρων τρίτων χωρών. 
2. Η Επιτροπή μπορεί, ειδικότερα να εκδίδει κανονισμούς 
όσον αφορά συμφωνίες, αποφάσεις ή εναρμονισμένες πρα­
κτικές που έχουν ως αντικείμενο τα εξής: 
29. 9. 89 Επίσημη Εφημερίδα των Ευρωπαϊκών Κοινοτήτων Αριθ. C 248/11 
— από κοινού προγραμματισμός και συντονισμός της μετα­
φορικής ικανότητας στις τακτικές αεροπορικές γραμμές, 
— κατανομή των εσόδων από τις τακτικές αεροπορικές 
γραμμές, 
— από κοινού προετοιμασία προτάσεων σχετικά με τα 
τιμολόγια, τους ναύλους και τους όρους μεταφοράς επι­
βατών, αποσκευών και φορτίου στα δρομολόγια, 
— κατανομή του διαθέσιμου χρόνου (slot allocation) στα 
αεροδρόμια και προγραμματισμός των αεροδρομίων. 
3. Με την επιφύλαξη της παραγράφου 2, οι κανονισμοί 
της Επιτροπής καθορίζουν τις κατηγορίες συμφωνιών, απο­
φάσεων ή εναρμονισμένων πρακτικών για τις οποίες εφαρ­
μόζονται, και προσδιορίζουν ιδίως: 
α) τους περιορισμούς ή ρήτρες που είναι ή δεν είναι 
δυνατόν να περιέχονται στις συμφωνίες, αποφάσεις και 
εναρμονισμένες πρακτικές* 
6) τις ρήτρες που πρέπει να περιέχονται στις συμφωνίες, 
αποφάσεις και εναρμονισμένες πρακτικές ή άλλους 
όρους που πρέπει να πληρούνται-
γ) τα δρομολόγια στα οποία εφαρμόζονται. 
Άρΰρο 3 
1. Οι κανονισμοί που εκδίδονται βάσει του άρθρου 2 
έχουν περιορισμένη χρονική διάρκεια. 
2. Οι κανονισμοί αυτοί είναι δυνατόν να καταργηθούν ή 
να τροποποιηθούν αν οι περιστάσεις μεταβληθούν ως προς 
το στοιχείο που υπήρξε ουσιώδες για την έκδοση τους. Στην 
περίπτωση αυτή, προβλέπεται περίοδος προσαρμογής για τις 
συμφωνίες και τις εναρμονισμένες πρακτικές που διέπονται 
από τον προηγούμενο κανονισμό. 
Άρΰρο 4 
Οι κανονισμοί που εκδίδονται βάσει του άρθρου 2 είναι 
δυνατόν να περιέχουν διάταξη που εφαρμόζεται με αναδρο­
μικό αποτέλεσμα στις υφιστάμενες κατά την ημερομηνία 
έναρξης ισχύος των εν λόγω κανονισμών συμφωνίες, απο­
φάσεις και εναρμονισμένες πρακτικές. 
Άρ&ρο 5 
Πριν από την έκδοση κανονισμού, η Επιτροπή δημοσιεύει 
σχέδιο αυτού και καλεί όλα τα ενδιαφερόμενα πρόσωπα και 
οργανώσεις να υποβάλουν τις παρατηρήσεις τους σε εύλογη 
προθεσμία όχι μικρότερο του ενός μηνός, την οποία καθο­
ρίζει η Επιτροπή. 
Άρφρο 6 
Η Επιτροπή διαβουλεύεται με την συμβουλευτική επιτροπή 
συμπράξεων και δεσποζουσών θέσεων στον τομέα των εναέ­
ριων μεταφορών που έχει συσταθεί από το άρθρο 8 παρά­
γραφος 3 του κανονισμού (ΕΟΚ) αριθ. 3975/87, πριν από τη 
δημοσίευση σχεδίου κανονισμού ή την έκδοση κανονισμού. Άρΰρο 7 
1. Με την επιφύλαξη της παραγράφου 4, όταν τα ενδιαφε­
ρόμενα πρόσωπα παραβαίνουν όρο ή υποχρέωση που συνδέ­
εται με απαλλαγή που χορηγείται από κανονισμό εκδιδό­
μενο βάσει του άρθρου 2, η Επιτροπή είναι σε θέση προκει­
μένου να περατώσει την παράβαση αυτή: 
— να απευθύνει συστάσεις προς τα ενδιαφερόμενα πρό­
σωπα και 
— σε περίπτωση αδυναμίας των προσώπων αυτών να τηρή­
σουν τις συστάσεις αυτές και αναλόγως της σοβαρό­
τητας της εν λόγω παράβασης, να λάβει απόφαση με την 
οποία είτε απαγορεύεται η διάπραξη, είτε ζητείται η 
εκτέλεση συγκεκριμένων πράξεων ή, μολονότι η εν λόγω 
απόφαση στερεί αυτούς από το πλεονέκτημα της απαλ­
λαγής κατά κατηγορίες, χορηγεί ατομική απαλλαγή σύμ­
φωνα με το άρθρο 4 παράγραφος 2 του κανονισμού 
(ΕΟΚ) αριθ. 3975/87 ή τους στερεί το πλεονέκτημα της 
απαλλαγής κατά κατηγορίες του οποίου απολαύουν. 
2. Με την επιφύλαξη της παραγράφου 4, όταν η Επι­
τροπή, είτε με δική της πρωτοβουλία είτε κατ' αίτηση κρά­
τους μέλους ή φυσικών ή νομικών προσώπων που προβάλ­
λουν έννομο συμφέρον, διαπιστώνει ότι κάθε ειδική περί­
πτωση συμφωνίας, απόφασης ή εναρμονισμένης πρακτικής, 
για την οποία χορηγείται απαλλαγή κατά κατηγορίες με 
κανονισμό εκδιδόμενο βάσει του άρθρου 2 παράγραφος 2, 
έχει αποτελέσματα ασυμβίβαστα με το άρθρο 85 παρά­
γραφος 3 ή απαγορεύεται από το άρθρο 86, μπορεί να στε­
ρήσει το πλεονέκτημα της απαλλαγής κατά κατηγορίες από 
τις συμφωνίες, αποφάσεις ή εναρμονισμένες πρακτικές 
αυτές και να λάβει, βάσει του άρθρου 13 του κανονισμού 
(ΕΟΚ) αριθ. 3975/87, όλα τα κατάλληλα μέτρα για να περα­
τωθούν οι παραβάσεις αυτές. 
3. Πριν ληφθεί απόφαση βάσει της παραγράφου 2, η Επι­
τροπή μπορεί να απευθύνει συστάσεις προς τα ενδιαφερό­
μενα πρόσωπα για την περάτωση της παράβασης. 
4. Στο μέτρο που η κατάσταση που αναφέρεται στις 
παραγράφους 1 ή 2 προκύπτει από διατάξεις που καθορί­
ζονται από νομοθετικές, κανονιστικές ή διοικητικές πράξεις 
τρίτης χώρας ή από διατάξεις συμφωνίας στον τομέα της 
παροχής αεροπορικών υπηρεσιών μεταξύ κράτους μέλους 
και τρίτης χώρας, η Επιτροπή, προτού στερήσει το πλεονέ­
κτημα της απαλλαγής κατά κατηγορίες, λαμβάνει τα κατάλ­
ληλα μέτρα όπως ορίζεται στο άρθρο 18α του κανονισμού 
(ΕΟΚ) αριθ. 3975/87. 
Άρ&ρο 8 
Ο παρών κανονισμός αρχίζει να ισχύει την επομένη ημέρα 
από τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.